'ชิบูย่า ชาบู' ร้านนี้เป็นร้านที่ผ่านกี่ทีกี่ทีก็แน่นตลอด!!!!
แต่โชคดีที่มีโต๊ะค่อนข้างเยอะ จึงสามารถรองรับลูกค้าได้มากในระดับนึง เมนูมีให้เลือกค่อยข้างหลากหลาย และเนื้อก็จัดว่าคุณภาพสมราคา นอกจากเป็นบุฟเฟ่ชาบู ร้านนี้ยังมีเมนูซูชิ ให้สำหรับคนที่ชื่นชอบในอาหารญี่ปุ่น แต่อยู่ในภาวะที่เลือกไม่ถูกว่าจะทานชาบูดี หรือซูชิดี เพราะส่วนใหญ่ร้านอาหารบุฟเฟ่เหล่านี้ ต่อให้มีเมนูซูชิเพิ่มเข้ามาในไลน์ของบุฟเฟ่เพื่อล่อตาล่อใจนักชิม แต่เป็นต้องผิดหวังเพราะคุณภาพไม่ดีเท่าที่ควร แต่สำหรับร้านนี้ ผิดคาด ต้องบอกว่า ซูชิของที่นี่คุณภาพไม่แพ้ร้านซูชิดีๆเลย โดยพนักงานที่ร้านแจ้งว่า ในส่วนของซูชิจะมี 2 เซ็ต เป็นเซ็ต A และ B โดย วันที่ 1-15 ทางร้านจะเสิร์ฟเป็นเซ็ต B แต่สามารถเลือกสั่ง 'ข้าวปั้นหน้าปลาแซลมอน' ซึ่งอยู่ในเซ็ต A ได้ ถือว่าเก๋มากเลยทีเดียว นอกจากนั้นยังมีเมนูของทอด และของหวานให้เลือกหลากหลาย นับว่าเป็นร้านที่ประทับใจร้านนึงเลย ราคา 690 บาทต่อท่าน กับระยะเวลาบุฟเฟ่ถึง 2 ชั่วโมง ถือว่าทางร้านทำได้ดี โดยรวมคือชอบมาก อยสกแนะนำให้ลองไปทานกันดู แต่แนะนำให้ไม่ไปตอนหิวมาก เพราะลูกค้าค่อนข้างเยอะ อาจต้องรอคิวนานพอสมควร ตอนเราไปมี 5 คิว พนักงานที่ร้านบอกว่าประมาณ 30 นาที แต่เอาเข้าจริง 15-20 ก็ได้เข้าร้านแล้วค่ะ แต่ยังไงก็อย่างที่บอก 'อย่าไปตอนหิว' เตือนด้วยความหวังดีนะคะ ???? เดี๋ยวจะอ้วน และจุกค่ะ 

with love.
N P A S •